Τιμήθηκαν  μια  Τ/Κ  γιατρός  και  τρεις  Ε/Κ  εγκλωβισιιένοι 

Δεν  ξέχασαν  τους  εγκλωβισμένους 


Τέσσερις  προσωπικότητες  της  Καρπασίας,  τιμήθηκαν  την  Κυ¬ 
ριακή  22  Οκτωβρίου,  για  την  προσφορά  τους  προς  τους  συνανθρώπους 
τους  και  ιδιαίτερα  προς  τους  εγκλωβισμένους.  Σε  μια  λιτή,  αλλά  ζεστή  εκ¬ 
δήλωση  στο  προαύλιο  του  νοσοκομείου  της  Γιαλούσας,  ο  Νεοκυπριακός  Σύν¬ 
δεσμος  τίμησε  την  Τουρκοκύπρια  γιατρό  Σονάι  Οζμπαλικτσί  για  την  προ¬ 
σφορά  της  και  την  ιατρική  φροντίδα  που  πρόσφερε  και  προσφέρει  στους 
εγκλωβισμένους.  Τιμήθηκαν,  επίσης,  οι  εγκλωβισμένοι  Σάββας  Λιασής, 
Ανδρέας  Χρυσοστόμου  και  Ανδρέα  Τάνης  για  τις  πολύχρονες  προσπάθει- 
ές  τους  για  βελτίωση  των  συνθηκών  διαβίωσης  όλων  των  εγκλωβισμένων. 
Στην  εκδήλωση  απηύθυνε  χαιρετισμό  ο  πρόεδρος  του  Νεοκυπριακού  Συν¬ 
δέσμου,  Θουκής  Θουκυδίδης  και  μίλησε  ο  δημοσιογράφος  Ανδρέας  Πα¬ 
ράσχος.  Εκ  μέρους  των  τιμωμένων  ευχαρίστησαν  η  γιατρός  Σονάι  Οζμπα- 
λικτσί  και  ο  Σάββας  Λιασής.  Τις  τιμητικές  πλακέτες  απένειμε  ο  διευθυντής 
του  προγράμματος  υΝΘΡ-Α(Τ  στην  Κύπρο,  Απάτονν  ΚιΐδδΘΐΙ.  Στο  τέλος  της 
εκδήλωσης,  η  Δικοινοτική  Χορωδία  και  Ορχήστρα  παρουσίασε  πρόγραμ¬ 
μα  με  ελληνικά  και  τουρκικά  τραγούδια.  Η  γιατρός  Σονάι  Οζμπαλικτσί  ζει 
από  το  1976  στη  Γιαλούσα  με  την  ελπίδα  να  γυρίσει  μια  μέρα  στο  χωριό 
της:  τον  Αγιο  Θεόδωρο  της  Τηλλυρίας.  Είναι  για  χρόνια  ο  νους,  η  ψυχή  και 
το  σώμα  πίσω  από  το  πρόγραμμα  φροντίδας  των  εγκλωβισμένων  "βΙάβΗγ 


03Γ6",  υπό  την  αιγίδα  των  Ηνωμένων  Εθνών  και  χαίρει  μεγάλης  αγάπης 
και  εκτίμησης  από  όλους  τους  εγκλωβισμένους.  Ο  Σάββας  Λιασής  από  τη 
Γιαλούσα,  ο  Ανδρέας  Χρυστοστόμου  από  το  Ριζοκάρπασο  και  ο  Ανδρέας  Τά¬ 
νης,  επίσης,  από  το  Ριζοκάρπασο  είναι  τρεις  προσωπικότητες  ανάμεσα 
στους  εγκλωβισμένους,  που  από  το  1974  αποτελούν  σημεία  αναφοράς  στην 
Καρπασία  για  τη  συνολική  προσφορά  τους  στους  ανθρώπους  της  περιοχής. 

